Auditor's report — BTS, period 2020Q2 (reviewed, opinion: unqualified)
Auditor firm: EY
Signing partner: วราพร ประภาศิริกุล
Signed: 2019-11-14

รายงานการสอบทานข้อมูลทางการเงินระหว่างกาลโดยผู้สอบบัญชีรับอนุญาต

เสนอต่อผู้ถือหุ้นของบริษัท บีทีเอส กรุ๊ป โฮลดิ้งส์ จำกัด (มหาชน)

ข้าพเจ้าได้สอบทานงบแสดงฐานะการเงินรวม ณ วันที่ 30 กันยายน 2562 งบกำไรขาดทุนเบ็ดเสร็จรวม
สำหรับงวดสามเดือนและหกเดือนสิ้นสุดวันเดียวกัน งบแสดงการเปลี่ยนแปลงส่วนของผู้ถือหุ้นรวมและ
งบกระแสเงินสดรวมสำหรับงวดหกเดือนสิ้นสุดวันเดียวกัน และหมายเหตุประกอบงบการเงินรวมแบบย่อของ บริษัท บีทีเอส กรุ๊ป โฮลดิ้งส์ จำกัด (มหาชน) และบริษัทย่อย และได้สอบทานข้อมูลทางการเงินเฉพาะกิจการของบริษัท บีทีเอส กรุ๊ป โฮลดิ้งส์ จำกัด (มหาชน) ด้วยเช่นกัน ซึ่งผู้บริหารของกิจการเป็นผู้รับผิดชอบในการจัดทำและนำเสนอข้อมูลทางการเงินระหว่างกาลเหล่านี้ตามมาตรฐานการบัญชี ฉบับที่ 34 เรื่อง การรายงานการเงินระหว่างกาล ส่วนข้าพเจ้าเป็นผู้รับผิดชอบในการให้ข้อสรุปเกี่ยวกับข้อมูลทางการเงินระหว่างกาลดังกล่าวจากผลการสอบทานของข้าพเจ้า

ขอบเขตการสอบทาน

ข้าพเจ้าได้ปฏิบัติงานสอบทานตามมาตรฐานงานสอบทาน รหัส 2410 เรื่อง การสอบทานข้อมูลทางการเงินระหว่างกาลโดยผู้สอบบัญชีรับอนุญาตของกิจการ การสอบทานดังกล่าวประกอบด้วย การใช้วิธีการสอบถามบุคลากร ซึ่งส่วนใหญ่เป็นผู้รับผิดชอบด้านการเงินและบัญชีและการวิเคราะห์เปรียบเทียบและวิธีการสอบทานอื่น การสอบทานนี้มีขอบเขตจำกัดกว่าการตรวจสอบตามมาตรฐานการสอบบัญชี ทำให้ข้าพเจ้าไม่สามารถได้ความเชื่อมั่นว่าจะพบเรื่องที่มีนัยสำคัญทั้งหมดซึ่งอาจพบได้จากการตรวจสอบ ดังนั้นข้าพเจ้าจึงไม่ได้แสดงความเห็นต่อข้อมูลทางการเงินระหว่างกาลที่สอบทาน

ข้อสรุป

ข้าพเจ้าไม่พบสิ่งที่เป็นเหตุให้เชื่อว่าข้อมูลทางการเงินระหว่างกาลดังกล่าวไม่ได้จัดทำขึ้นตามมาตรฐานการบัญชีฉบับที่ 34 เรื่อง การรายงานการเงินระหว่างกาล ในสาระสำคัญจากการสอบทานของข้าพเจ้า

ข้อมูลและเหตุการณ์ที่เน้น

ข้าพเจ้าขอให้สังเกตดังนี้

การซื้อเงินลงทุนในบริษัทย่อย โดยมีรายละเอียดดังนี้

หมายเหตุประกอบงบการเงินระหว่างกาลข้อ 7.5.1 เกี่ยวกับการซื้อเงินลงทุนในบริษัทย่อย (กลุ่มบริษัท ทรานส์.แอด โซลูชั่น) ในระหว่างปี 2561 โดยบริษัทย่อย (ผู้ซื้อ) ได้เสร็จสิ้นการวัดมูลค่าของสินทรัพย์ ที่ระบุได้ที่ได้มาและหนี้สินที่รับมาด้วยมูลค่ายุติธรรม ณ วันซื้อ และการวัดมูลค่าของค่าความนิยมในระหว่างไตรมาสที่หนึ่งของปีปัจจุบัน และบริษัทฯได้ปรับย้อนหลังงบแสดงฐานะการเงินรวม ณ วันที่ 31 มีนาคม 2562 ที่แสดงเป็นข้อมูลเปรียบเทียบไว้ เพื่อสะท้อนถึงมูลค่ายุติธรรมของสินทรัพย์ที่ระบุได้ที่ได้มาและหนี้สินที่รับมาดังกล่าว

หมายเหตุประกอบงบการเงินระหว่างกาลข้อ 7.6.1 เกี่ยวกับการซื้อเงินลงทุนในบริษัทย่อย (บริษัท โกลด์ สตาร์ กรุ๊ป จำกัด) ในระหว่างปี 2561 โดยบริษัทย่อย (ผู้ซื้อ) อยู่ในระหว่างการดำเนินการให้มีการวัดมูลค่าของสินทรัพย์ที่ระบุได้ที่ได้มาและหนี้สินที่รับมาด้วยมูลค่ายุติธรรม ณ วันที่ซื้อ และการวัดมูลค่าของค่าความนิยมให้แล้วเสร็จ

หมายเหตุประกอบงบการเงินระหว่างกาลข้อ 9.3.2 เกี่ยวกับการซื้อเงินลงทุนและการเปลี่ยนสถานะ
เงินลงทุนจากบริษัทร่วมเป็นบริษัทย่อย (Puncak Berlian Sdn Bhd (“PBSB Group”)) โดยบริษัทย่อย 
(ผู้ซื้อ) พิจารณาว่าเงินลงทุนใน PBSB Group เป็นเงินลงทุนในบริษัทย่อยและได้ปรับมูลค่ายุติธรรมของเงินลงทุนตามสัดส่วนซึ่งกลุ่มบริษัทถืออยู่ก่อน ณ วันซื้อ และรับรู้กำไรจากการเปลี่ยนสถานะเงินลงทุน กลุ่มบริษัทอยู่ในระหว่างการดำเนินการให้มีการวัดมูลค่าของสินทรัพย์ที่ระบุได้ที่ได้มาและหนี้สิน
ที่รับมาด้วยมูลค่ายุติธรรม ณ วันที่ซื้อ และการวัดมูลค่าของค่าความนิยม รวมถึงการวัดมูลค่ายุติธรรมของเงินลงทุนใน PBSB Group ซึ่งกลุ่มบริษัทถืออยู่ก่อนวันซื้อให้แล้วเสร็จ

หมายเหตุประกอบงบการเงินระหว่างกาลข้อ 34 เกี่ยวกับคำสั่งเรื่องการดำเนินการโครงการรถไฟฟ้าสายสีเขียว

ทั้งนี้ ข้าพเจ้ามิได้ให้ข้อสรุปอย่างมีเงื่อนไขต่อกรณีข้างต้นนี้แต่อย่างใด

วราพร ประภาศิริกุล

ผู้สอบบัญชีรับอนุญาต เลขทะเบียน 4579

บริษัท สำนักงาน อีวาย จำกัด

กรุงเทพฯ: 14 พฤศจิกายน 2562

|  | บริษัท บีทีเอส กรุ๊ป โฮลดิ้งส์ จำกัด (มหาชน) และบริษัทย่อย รายงาน และ งบการเงินรวมระหว่างกาล สำหรับงวดสามเดือนและหกเดือนสิ้นสุดวันที่ 30 กันยายน 2562 |